पटना। राजद सुप्रीमो लालू प्रसाद को आज फिर गुस्सा आ गया। चुनावी सभा को संबोधित करने लालू अतरी विधानसभा क्षेत्र के खिजरसराय में पहुंचे। वहां पर उनका स्वागत करने के लिए न प्रत्याशी, न हीं सुनने वालों की कोई खास भीड़। माइक भी खराब। इससे उनका गुस्सा सातवें आसमान पर पहुंचना ही था।

राजद सुप्रीमो ने माइक वाले से लेकर स्थानीय नेताओं तक, सबों को जमकर फटकार लगाई। उन्होंने गुस्सा में कहा, सुधर जाओ।

रामविलास पासवान ने लालू व नीतीश को क्या कहा? जानने के लिए क्लिक करें...

बात दरअसल यह है कि लालू तय समय 10.30 बजे से कुछ पहले ही पहुंच गए। उस वक्त तक मंच पर प्रत्याशी कुंती देवी नहीं पहुंचीं थीं। भीड़ भी नहीं जुटी थी। उनका स्वागत करने के लिए फूलमाला का इंतजाम भी नहीं था।

लालू ने अपना गुस्सा दबाकर जब जनता को संबोधित करना चाहा तो माइक खराब। एेसी बदइंतजामी और चुनावी सभा में भीड़ नहीं देखकर लालू का गुस्सा बाहर आ गया। लालू ने माइक वाले से लेकर स्थानीय नेताओं को जमकर फटकार लगायी। विदित हो कि इसके पहले भी एक जनसभा में माइक खराब होने पर वे माइक वाले को "उठाकर पटक देने" की धमकी दे चुके हैं।

दरअसल हुआ यह कि लालू की सभा का वक्त 10.30 बजे निर्धारित था, लेकिन कार्यकर्ताओं को लगा कि वे 11 बजे से पहले आएंगे नहीं। पर, लालू 15 मिनट पहले ही पहुंच गए। लालू के पहुंचने के कुछ देर बाद प्रत्याशी कुंती देवी अन्य प्रत्याशियों के साथ मंच पर पहुंची। फिर जल्दी-जल्दी माइक को भी ठीक किया गया।

लालू ने जनता को संबोधित करते हुए कहा कि लोग भाजपा के झांसे में नहीं आएं। उन्होंने कहा, "बचकर रहिए और अब आपलोग सुधर जाइए, यह लास्ट वार्निंग है।" कहा कि अब बिहार के विकास के लिए गठबंधन के समर्थन में एकजुट होने की जरुरत है। लालू ने पप्पू यादव पर तंज कसते हुए कहा कि उसके झांसे में नहीं आना है।

जनसभा में लालू की नाराजगी आज सोशल मीडिया में भी छा गई है। इसपर भाजपा नेता गिरिराज सिंह ने ट्वीट किया है, "लालू की रैली में सिर्फ लालू आए। न भीड़ आई और न ही राजद का प्रत्याशी।"

डाउनलोड करें जागरण एप और न्यूज़ जगत की सभी खबरों के साथ पायें जॉब अलर्ट, जोक्स, शायरी, रेडियो और अन्य सर्विस